La música de banda torna a inundar Burjassot en el seu XXXVII Festival de Bandes
2025-07-24

La música serà la protagonista cultural a Burjassot el diumenge 29 d’octubre, ja que el municipi, de la mà de l’Agrupació Musical Los Silos, celebrarà el seu XXXVII Festival de Bandes Ciutat de Burjassot. Un esdeveniment musical molt destacat per a l’entitat burjassotera que tindrà lloc en el Centre Cultural Tívoli a partir de les 12 hores.

En aquesta ocasió, la Banda Simfònica de l’Agrupació Musical Los Silos estarà acompanyada en l’escenari per la Banda Simfònica La Unió Musical de l’Eliana. Ambdues formacions musicals oferiran un repertori musical molt treballat per part dels seus components, amb temes que, de segur, fan la delícia dels assistents.

Una ocasió única de gaudir, gratuïtament, de dues formacions musicals que ho donen tot en l’escenari, en cada assaig i en la seua preparació, per a delit de tots.